als_Latn dik_Latn sag_Latn
Ky park është ndërtuar me financimin e ProCredit Bank,pas iniciatives të Aksionit të 24 Majit " Ta pastrojmë Kosovën ". Në këtë kënd është rregulluar 3432 m² sipërfaqe publike, ku janë mbjellur fidane dhe janë vendosur ulëse dhe shporta. Implementimin e këtij projekti e ka bërë Qendra Rinore e Podujevës.
Të pranishëm në këtë ceremoni ishin drejtori i DPUMM Mehmet Gashi, menaxheri i Degës ProCredit Bank Faton Bërbatoci, si dhe anëtarë të iniciativës lokale mjedisor.
Drejtori Gashi falënderoi përfaqësuesit e ProCredit Bank për këtë investim të qëlluar.
Z. Bërbatofci tha se“Kjo iniciativë në Podujevë është realizuar në kuadër të fushatës vetëdijesuese mjedisore të ProCredit Bankës ”Është vendi ynë. Ta mbajmë pastër” .
ProCredit Bank beson se cilësia e jetës pashmangshëm ka të bëjë me cilësinë e ambientit ku jetojmë dhe punojmë. Kështu, fushata thekson rëndësinë e të jetuarit në një ambient të pastër dhe ndikimin e tij në shëndet, gjithnjë duke u bazuar në pikëpamjen se ruajtja e mjedisit është përgjegjësi e secilit prej nesh, tha mes tjerash z. Bërbatofci.
Ndërsa kordinatori për komunën e Podujevës Bujar Gimolli tha se ky park është ndertuar si rezultat i performances së mirë të Komunes se Podujeves, në aktivitetin e 24 majit "Ta pastrojmë Kosovën" e cila është ranguar në 5 komunat më të suksesshme.
Vlera e investimit në këtë kënd të parkut është afër 6 mijë euro.
als_Latn als_Latn als_Latn als_Latn als_Latn als_Latn als_Latn